CELEX: 31981D0147
Language: el
Date: 1981-02-12 00:00:00
Title: 81/147/ΕΟΚ: Απόφαση τής Επιτροπής τής 12ης Φεβρουαρίου 1981 περί εξουσιοδοτήσεως τής Ιρλανδίας νά καθιερώσει μία ενδοκοινοτική επίβλεψη τών εισαγωγών υποδημάτων εχόντων τό εξωτερικόν πέλμα καί τό άνω μέρος αυτών εκ καουτσούκ ή εκ τεχνητής πλαστικής ύλης, καταγομένων από τήν Ταϊβάν (Το κείμενο στην αγγλική γλώσσα είναι το μόνο αυθεντικό)

Avis juridique important

|

31981D0147

81/147/ΕΟΚ: Απόφαση τής Επιτροπής τής 12ης Φεβρουαρίου 1981 περί εξουσιοδοτήσεως τής Ιρλανδίας νά καθιερώσει μία ενδοκοινοτική επίβλεψη τών εισαγωγών υποδημάτων εχόντων τό εξωτερικόν πέλμα καί τό άνω μέρος αυτών εκ καουτσούκ ή εκ τεχνητής πλαστικής ύλης, καταγομένων από τήν Ταϊβάν (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 072 της 18/03/1981 σ. 0010 - 0011

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Φεβρουαρίου 1981  περί εξουσιοδοτήσεως της Ιρλανδίας να καθιερώσει μία ενδοκοινοτική επίβλεψη των εισαγωγών υποδημάτων εχόντων το εξωτερικόν πέλμα και το άνω μέρος αυτών εκ καουτσούκ ή εκ τεχνητής πλαστικής ύλης, καταγομένων από την Ταϊβάν  (Μόνο το αγγλικό κείμενο είναι αυθεντικό)  (81/147/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 (1) περί των μέτρων επιβλέψεως και προστασίας τα οποία τα Κράτη μέλη μπορούν να εξουσιοδοτηθούν να λάβουν έναντι της εισαγωγής ορισμένων προϊόντων καταγομένων από τρίτες χώρες, τα οποία βρίσκονται σε ελεύθερη κυκλοφορία σε άλλο Κράτος μέλος, και ιδίως το άρθρο της 3,  Εκτιμώντας:  ότι την 12η Ιανουαρίου 1981 η ιρλανδική κυβέρνηση υπέβαλε αίτηση, σύμφωνα με το άρθρο 115 πρώτο εδάφιο της συνθήκης, στην Επιτροπή των Ευρωπαϊκών Κοινοτήτων προκειμένου να εξουσιοδοτηθεί να αποκλείσει από την κοινοτική μεταχείριση υποδήματα έχοντα το εξωτερικό πέλμα και το άνω μέρος αυτών εκ καουτσούκ ή εκ τεχνητής πλαστικής ύλης της κλάσεως 64.01 του Κοινού Δασμολογίου, καταγόμενα από την Ταϊβάν, τα οποία βρίσκονται σε ελεύθερη κυκλοφορία στα λοιπά Κράτη μέλη·  ότι στην Ιρλανδία η εισαγωγή των εν λόγω προϊόντων των καταγομένων από την Ταϊβάν υπόκειται σε ετήσια ποσόστωση ύψους 17 000 ζευγών, η οποία έχει εξαντληθεί·  ότι υφίστανται ανισότητες στις συνθήκες στις οποίες υπόκεινται για την ώρα οι εισαγωγές των εν λόγω προϊόντων στα διάφορα Κράτη μέλη, και ότι η ομοιομορφία των συνθηκών αυτών εισαγωγής δεν μπορεί να πραγματοποιηθεί παρά μόνο σταδιακά·  ότι οι συνολικές εισαγωγές του προϊόντος αυτού του καταγομένου από τρίτες χώρες αυξήθηκαν από 191 952 ζεύγη το 1979 σε 336 772 ζεύγη τους πρώτους δέκα μήνες του 1980·  ότι οι εισαγωγές με προέλευση την Κοινότητα αυξήθηκαν σε 1 737 734 ζεύγη το 1979 και σε 1 557 370 ζεύγη τους πρώτους δέκα μήνες του 1980·  ότι οι εισαγωγές των εν λόγω υποδημάτων ανταγωνίζονται ευθέως τα υποδήματα με εξωτερικό πέλμα από δέρμα που κατασκευάζονται στην Ιρλανδία, και αποτελούν για ορισμένους τύπους (σανδάλια και ελαφρά υποδήματα) ένα υποκατάστατο προϊόν πολύ ανταγωνιστικό ·  ότι όσον αφορά την κατάσταση της βιομηχανίας δερμάτινων υποδημάτων, συμφωνα με τις πληροφορίες που έχει συγκεντρώσει η Επιτροπή, η παραγωγή στην Ιρλανδία ανήλθε σε 3 818 000 ζεύγη κατά τους εννέα πρώτους μήνες του 1979 και σε 3 265 000 ζεύγη κατά τους εννέα πρώτους μήνες του 1980· ότι το ποσοστό της της αγοράς μειώθηκε από 52 % το 1973 σε 16 % το 1980 και ότι η κατανάλωση ανήλθε σε 9 795 000 ζεύγη το 1979 και σε 9 161 000 ζεύγη το 1980·  ότι η ροή έμμεσου εμπορίου που εκδηλώθηκε δεν φαίνεται ακόμη ικανή να επιδεινώσει λόγω της υπάρξεως της την κατάσταση της βιομηχανίας δερμάτινων υποδημάτων·  ότι όμως μία ανεξέλεγκτη εξέλιξη αυτών των εισαγωγών ενδέχεται να δημιουργήσει οικονομικές δυσκολίες στον εν λόγω οικονομικό τομέα·  ότι υπό τις συνθήκες αυτές δεν κρίνεται σκόπιμο να επιτραπεί η εφαρμογή των μέτρων προστασίας, με βάση το άρθρο 3 της αποφάσεως 80/47/ΕΟΚ· φαίνεται εν τούτοις σκόπιμο να εξουσιοδοτηθεί η Ιρλανδία να καθιερώσει, σύμφωνα με το άρθρο 2 της εν λόγω αποφάσεως, μία ενδοκοινοτική επίβλεψη των εν λόγω εισαγωγών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Ιρλανδία εξουσιοδοτείται να υποβάλλει μέχρι τις 31 Δεκεμβρίου 1981 σε ενδοκοινοτική επίβλεψη τα προϊόντα που αναφέρονται παρακάτω και τα οποία κατάγονται από την Ταϊβάν, σύμφωνα με την απόφαση 80/47/ΕΟΚ:  1.2 //   //   // Κλάση  του Κοινού  Δασμολογίου   // Περιγραφή των εμπορευμάτων   //   //   // 64.01  (Κώδικας NIMEXE:  64.01-21, 25, 29, 61, 63, 65, 69)  // Υποδήματα έχοντα το εξωτερικόν πέλμα και το άνω μέρος αυτών εκ καουτσούκ ή εκ τεχνητής πλαστικής ύλης  //   //  Άρθρο 2  Η παρούσα απόφαση απευθύνεται στην Ιρλανδία.  Έγινε στις Βρυξέλλες, στις 12 Φεβρουαρίου 1981.  Για την 'Επιτροπή  Etienne DAVIGNON  Αντιπρόεδρος  (1) ΕΕ αριθ. L 16 της 22. 1. 1980, σ. 14.